केन्द्रीय मंत्री गडकरी के निर्वाचन को मिली चुनौती, इस नेता ने खटखटाया कोर्ट का दरवाजा  
चुनाव में गड़बड़ी का आरोप
हाईकोर्ट में दी गई  चुनौती
कांग्रेस नेता नाना पटोले ने दी चुनौती
कांग्रेस नेता नाना पटोले ने चुनाव प्रक्रिया में अनियमितताओं का आरोप लगाते हुए लोकसभा चुनाव में नितिन गडकरी के नागपुर से निर्वाचन को बंबई उच्च न्यायालय में चुनौती दी है. गडकरी ने 2019 के आम चुनाव में पटोले को 1.97 लाख मतों के अंतर से शिकस्त दी थी. पटोले के वकील वैभव जगताप ने बताया कि उच्च न्यायालय की नागपुर पीठ के समक्ष शुक्रवार को याचिका दाखिल करके गडकरी के निर्वाचन को चुनौती दी गई है. 
कांग्रेस नेता ने संवाददाताओं से कहा कि चुनाव प्रशासन ने तय प्रक्रियाओं का पालन नहीं किया गया. पटोले ने कहा कि यह याचिका भारत के निर्वाचन आयोग,उनके मुख्य अधिकारियों और नितिन गडकरी के खिलाफ है. चुनाव के दौरान पटोले ने स्ट्रॉगरूम के आसपास सुरक्षा पर प्रश्न उठाया था.